# metadata.dc.description.abstract[].value
En la lluita contra el càncer, la recerca de nous fàrmacs cada cop més efectius i específics sovint troba un escull important: en molts tumors hi ha una petita fracció de cèl·lules resistents, que no es poden eliminar fàcilment. Tanmateix, el principal problema no és aquest, sinó que, a més, acostumen a respondre als fàrmacs incrementant la taxa de proliferació i la capacitat de fer metàstasi. Això fa que alguns tractaments no acabin de ser del tot efectius a llarg termini, per la presència cada cop més nombrosa i dispersa d'aquestes cèl·lules canceroses resistents. L'equip de recerca de Joan Massagué, al Memorial Sloan Kettering Cancer Center de Nova York, ha demostrat que aquest efecte a llarg termini induït pels mateixos fàrmacs és perquè les cèl·lules sensibles, abans de morir, preparen un ambient molt favorable per a les resistents.

# metadata.dc.relation.ispartof[].value
Ara Diumenge - Suplement del Diari Ara, 2015, p. 22-22

# metadata.dc.rights[].value
(c) Edició de Premsa Periòdica Ara, 2015

# metadata.dc.source[].value
Divulgació i Premsa (Genètica, Microbiologia i Estadística)